জগতি

জগতি কুষ্টিয়ার দক্ষিণ-পশ্চিমে অবস্থিত একটি শহরতলি। এটি কুষ্টিয়া পৌরসভার আওতাভুক্ত হওয়ার আগ পর্যন্ত জগতি ইউনিয়ন সদর দপ্তর ছিল। এটি কুষ্টিয়া পৌরসভার ১৭, ১৯ ও ২০ নং ওয়ার্ডে বিস্তৃত। এখানে বাংলাদেশের প্রথম জগতি রেলওয়ে স্টেশন অবস্থিত।

 ইতিহাস 

১৮৬২ সালে ১৫ নভেম্বর রানাঘাট থেকে জগতি পর্যন্ত রেলপথ চালু হয়। ১৮৭১ সালের ১ জানুয়ারি জগতি থেকে গোয়ালন্দ ঘাট পর্যন্ত রেলপথ চালু হয়। ১৯১৪ সালে এখানে জগতি মাধ্যমিক বিদ্যালয় প্রতিষ্ঠিত হয়। ১৯২৮ সালে 'জগতি দেশ বন্ধু পাবলিক লাইব্রেরি' ও 'জগতি পাবলিক লাইব্রেরি' নামে দুইটি গ্রন্থাগার প্রতিষ্ঠিত হয়। ১৯৬১ সালে জগতির পশ্চিমদিকে কুষ্টিয়া সুগার মিলস্ প্রতিষ্ঠিত হয়।

কুষ্টিয়া পৌরসভা প্রতিষ্ঠার সময় অর্থাৎ ১৮৬৯ সালে জগতি কুষ্টিয়া পৌরসভার অংশ ছিল। ১৯০৩ সালে এটি পৌরসভা থেকে বিচ্ছিন্ন হয়ে যায়। পরবর্তীতে এটি জগতি ইউনিয়নের সদরদপ্তরে পরিণত হয়। ২০০০ সালের ৩ ফেব্রুয়ারি প্রকাশিত কুষ্টিয়া পৌরসভার সীমানা সম্প্রসারণের উদ্দেশ্যে একটি গেজেট প্রকাশিত হয়। এই গেজেট জগতিকে কুষ্টিয়া পৌরসভার একটি এলাকা হিসেবে অন্তর্ভুক্ত করে।

 উল্লেখযোগ্য ব্যক্তি 

 মন্মথনাথ মুখোপাধ্যায় - বাঙালি বিচারপতি ও আইনবিদ

 চিত্রশালা 

 তথ্যসূত্র 

 বহিঃসংযোগ 



বিষয়শ্রেণী:কুষ্টিয়ার শহরতলি